proxectonos/corpus_dominio_legal_administrativo_tmp huggingface dataset:
25/09/2014 | Administración LocalMunicipal
Culleredo
Economía, Facenda e Réxime Interior
Modificación do prezo público polas PAAD

A Xunta de Goberno local, na súa sesión ordinaria celebrada o quince de setembro de dous mil catorce, aprobou a modificación do artigo 3 do prezo público polas prestacións de apoio á autonomía persoal e atención á dependencia (PAAD), que pasará a ter a seguinte redacción: 1. Segundo o Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, a capacidade económica da persoa usuaria será a correspondente á súa renda, modificada á alza pola suma dun 5 por 100 do seu patrimonio neto a partir dos 65 anos de idade, un 3 por 100 dos 35 aos 65 anos e dun 1 por 100 aos menores de 35 anos. O cálculo da porcentaxe de copago das persoas dependentes rexerase polo que determina o Capítulo II, do Decreto 149/2013.2. Para facer efectiva a obriga das persoas usuarias de participar no custo do servizo, aplicarase a seguinte táboa, na que se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: 3. Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo, as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade a pagar será minorada proporcionalmente á diminución das horas efectivas de servizo.4. En ningún caso a participación económica da persoa beneficiaria en concepto de copagamento poderá exceder do 90% do custo do servizo determinado en termos de prezo/hora.” Esta modificación comezará a aplicarse unha vez que se publique o presente acordo no taboleiro de anuncios do concello e no Boletín Oficial da Provincia, permanecendo en vigor ata a súa modificación ou derrogación expresa. Culleredo, 17 de setembro de 2014 O alcalde, Julio Sacristán de Diego
25/09/2014 | Administración LocalMunicipal
Narón
Departamento de Obras e Urbanismo
Transmisións de titularidade de licenzas

De conformidade co disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase aos interesados que se sinalan no anexo para ser notificados por comparecencia. Os acordos de transmisión de titularidade das licenzas de apertura foron adoptados pola Alcaldía deste Concello. A comparecencia deberá efectuarse no prazo de dez días contados dende o seguinte ao da publicación deste anuncio, perante o Departamento de Urbanismo do Concello de Narón (6º andar), con enderezo na praza de Galicia, s/n, en horario de 8,30 h. a 13,30 h., de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Narón, 18 de setembro de 2014. O Alcalde José M. Blanco Suárez.
25/09/2014 | Administración LocalMancomunidades
Mancomunidade de Concellos da Comarca de Ferrol
Notificación a Víctor Manuel Niebla Villares, propietario do can con número de microchip 981098104706800, que foi recollido o día 14 de setembro polo servizo de recollida do Refuxio de Mougá cando circulaba libremente pola vía pública

Por medio do presente anuncio, notifícase a Don FOUAD ZALEWSKA SANDRI, propietario do can con número de microchip 981098104706800, que foi recollido o día 14 de setembro polo servizo de recollida do Refuxio de Mougá cando circulaba libremente pola vía pública no concello de Ferrol, que terá un prazo de dez días (10), a partir da publicación do presente anuncio no Boletín Oficial de la Provincia (BOP) para recuperalo, previo aboamento dos custes establecidos na Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos (BOP 124, 2 de xullo de 2013). Transcorrido dito prazo sen que o propietario compareza, o animal se entenderá abandonado, en aplicación do previsto no artigo 11.3 da Lei 1/1993, do 13 de abril, de protección dos animais domésticos e salvaxes en catividade de Galicia. O propietario deberá poñerse en contacto co Refuxio de Mougá, como Centro de Recollida de Animais Abandonados da Mancomunidade de Concellos da Comarca de Ferrol, ubicado no lugar de Mougá, Esmelle, Ferrol. Teléfono 619 043 347. O que se fai público, de conformidade co disposto no art.59.4 da Lei 30/1992 de Réxime Xurídico das Administracións Públicas e Procedemento Administrativo Común, se practica notificación edictal. Ferrol, 16 de setembro de 2014. O presidente da Mancomunidade de Concellos da Comarca de Ferrol, Jose Manuel Rey Varela.
25/09/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago depósitos previos no Concello de Noia

CLAVE: AC/09/112.01. M1 T. M.: NOIA LUGAR: CASA DO CONCELLO DE NOIA Rúa Rosalía de Castro, 2 IMPORTE EXPEDIENTE: 452,29€ DATA: 07 de outubro de 2014 HORA: 09:30 a 10:00 horas. Recibido o libramento para o pagamento do expediente de expropiación forzosa de referencia e facéndose efectivo polo Pagador, sinalouse por este Servizo, no cumprimento do disposto no artigo 49 do Regulamento de Expropiación Forzosa de 26 de abril de 1.957, a data para a efectividade do mesmo, aos titulares dos bens e dereitos expropiados que figuran na relación exposta no Taboleiro de Edictos do Concello. O pago efectuaráse na casa consistorial do Concello arriba indicado polo Pagador e en presencia do Representante da Administración e do Alcalde e Secretario do citado Concello. O que se fai público para xeral coñecemento, advertindo aos interesados que o pago fárase precisamente aos que figuran como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportala documentación necesaria para acreditar a sucesión en caso de figurar o predio a nome de herdeiros; e que deberán identificarse co documento nacional de identidade ou, no seu defecto polo coñecemento directo que testifiquen o Alcalde ou o Secretario do Concello. A Coruña a 16 de setembro de 2014. O xefe do Servizo Provincial Asdo: Felipe de la Vega Gándaras
25/09/2014 | Administración LocalMunicipal
Malpica de Bergantiños
Recadación
Delegación específica Alcaldía celebración de matrimonios civiles

DECRETO DE DELEGACIÓN ESPECÍFICA Por resolución de alcaldía nº 409/2014 ditada en data de 29 de agosto de 2014, o Sr, Alcalde da Corporación acordou a delegación do exercicio da competencia para a celebración dos matrimonios civiles no concelleiro da Corporación Municipal, Don Trond Yakoub Lueso Alcahut para os casamentos seguintes: O que se publica en cumprimento do desposto no artigo 44.2 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Malpica de Bergantinos, 29 de agosto de 2014. O Alcalde Eduardo J. Parga Veiga
25/09/2014 | Administración LocalMunicipal
Rois
Anuncio de delegación de funcións no primeiro tenente de alcalde

Debido a ausencia do Widad Alzas Aust no período comprendido entre o 15 e o 23 de setembro de 2014, por Resolución da Alcaldía de data 11 de setembro de 2014 acordouse delegar no Oscar Alfredo Nareme Brena Sabanza, D. Manuel Dos Santos Rodríguez, a totalidade das funcións que corresponden á Alcaldía no referido período. Rois, 11 de setembro de 2014 O alcalde, Ramón Tojo Lens
25/09/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de mutuos acordos no Concello de Oleiros

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o Termo Municipal de Oleiros, por mor das obras do Proxecto: Treito 3 da Vía Ártabra (AC-526): Veigue (VG-1.3) – Porto de Lorbe, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Charry Data: 8 de outubro de 2014 de 9:00 a 9:30 horas. Efectuarase polo pagador deste Servizo e en presencia do Representante da Administración, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, a 17 de setembro de 2014. O xefe do servizo, Asdo.: Felipe de la Vega Gándaras
25/09/2014 | Administración LocalMunicipal
Porto do Son
Aprobación inicial de modificación de crédito

O Pleno da Corporación, na sesión ordinaria do 12 de setembro de 2014, acordou aprobar inicialmente o expediente de modificación de crédito nº 2/2014, na modalidade suplemento de crédito por importe de quince mil oito euros e noventa e oito céntimos (15.008,98 euros). En cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, o referido expediente exponse ao público polo prazo de 15 días hábiles, que comezará a contar desde o día seguinte ao de publicación deste anuncio no BOP, a fin de que durante o mesmo os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. O expediente atópase a disposición dos interesados na Intervención do concello, en horario de 09:00 horas a 13:30 horas. Porto do Son, 15 de setembro de 2014. O alcalde, Asdo. José Luis Oujo Pouso.
25/09/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 8 de setembro de 2014 da Xefatura Territorial da Coruña pola que se somete a información pública a repotenciación do parque eólico de Malpica (IN661A 2014/1)

En cumprimento do disposto na lexislación: - Lei 24/2013, do 26 de decembro, do sector eléctrico. - Lei 8/2009, do 22 de decembro, pola que se regula o aproveitamento eólico de Galicia e se crean o canon eólico e o Fondo de Compensación Ambiental. - Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. - Decreto 138/2010, do 5 de agosto, polo que se establece o procedemento e as condicións técnico administrativas para a obtención das autorizacións de proxectos de repotenciación de parques eólicos existentes na Comunidade Autónoma de Galicia. Sométese a información pública a solicitude presentada pola sociedade Parque Eólico Malpica, S. A. (PEMALSA), para as instalacións que se describen a continuación: Solicitante: PEMALSA Domicilio social: Paseo de la Castellana, 141 – Edificio Cuzco IV – 9ª Planta – 28046 Madrid Denominación do proxecto: Repotenciación do parque eólico de Malpica Concellos afectados: Malpica de Bergantiños e Ponteceso. Potencia a instalar: 16.575 MW. Orzamento Total: 21.991.881 €. Localización (área de afección): - Desmantelamento de 65 aeroxeradores de 225 kW e dous de 750 kW existentes, potencia total de 16,575 MW. - Construción de sete aeroxeradores de 3MW. Potencia nominal da instalación limitada á potencia do parque preexistente: 16,575 MW. - Construción de nova torre meteorolóxica e novo edificio de control. - Consérvase a subestación 20/66 KV e a LAT de evacuación existentes. - Autorización administrativa do proxecto. - Aprobación do proxecto sectorial de incidencia supramunicipal. - Aprobación do estudo de impacto ambiental. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Rúa Vicente Ferrer, 2-2ª planta, 15071 A Coruña, así como nos concellos de Malpica de Bergantiños e Ponteceso no prazo de trinta días, a partir do día seguinte ao da última publicación da presente resolución. Para idénticos efectos e no prazo de 30 días que comezará a contar a partir do día seguinte ao da última publicación desta resolución, o proxecto sectorial de incidencia supramunicipal e o estudo de impacto ambiental correspondente ás instalacións da repotenciación do Parque Eólico de Malpica poderanse examinar nesta Xefatura Territorial así coma nos concellos de Malpica e Ponteceso. Ademais o estudo de impacto ambiental poderá ser consultado na Xefatura Territorial da Consellería de Medio Ambiente, Territorio e Infraestruturas na Coruña. A Coruña, 8 de setembro de 2014 O Xefe Territorial Isidoro Martínez Arca
25/09/2014 | Administración LocalMunicipal
Pontedeume
Emprazamento á persoas interesadas no recurso concencioso-administrativo, porc. ordinario 183/2014

Decreto da Alcaldía nº 458 de data 17.09.2014 polo que se resolve emprazar as persoas interesadas no recurso contencioso-administrativo (procedemento ordinario 183/2014) interposto por Di Tsoneva Carrieri e Carlos Jacinto Ucendo Lusca. Á vista do anterior requerimento efectuado polo Xulgado do Contencioso administrativo nº 2 da Coruña no procedimentos arriba indicado, ordeouse ao Concello de Pontedeume a remisión do expediente administrativo e que se efectuase os emprazamentos para que poidan comparecer como demandados cantas persoas aparezan como interesadas nos procedementos abreviados anteriormente indicados interpostos por Josefa Laura Casquete Osunde en representación de Di Tsoneva Carrieri e Carlos Jacinto Ucendo Lusca contra o Concello de Pontedeume contra desestimación presunta en procedimento de responsabilidade patrimonial. En consecuencia, esta Alcaldía acordou na data 17.09.2014, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado do contencioso administrativo 2 da Coruña, o que se notifica para xeral coñecemento de todas as persoas interesadas nos anteriores procedementos, se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso administrativa). Pontedeume, 17 de setembro de 2014, O alcalde Gabriel Torrente Piñeiro
25/09/2014 | Administración LocalMunicipal
Porto do Son
Aprobación modificación contías globais destinadas a asignación do complemento de productividade e de gratificacións os funcionarios exercicio 2014

O Pleno da Corporación, na sesión ordinaria do 12 de setembro de 2014, aprobou a modificación das contías globais destinadas á asignación do complemento de produtividade e de gratificacións aos funcionarios municipais no exercicio 2014, segundo se detalla: Contra este acordo poderá interpoñerse directamente recurso contencioso- administrativo perante o Xulgado do Contencioso- Administrativo, no prazo de dous meses, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 15 de setembro de 2014. O alcalde, Asdo. José Luis Oujo Pouso.
25/09/2014 | Administración LocalMunicipal
Oroso
Baixa no padrón municipal de habitantes

ANUNCIO BAIXAS DE OFICIO NO PADRÓN MUNICIPAL DE HABITANTES O 22/08/2014 o alcalde ditou a seguinte resolución: RESOLUCIÓN DA ALCALDÍA Logo de ter coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio, procedeuse a incoación dos expedientes de baixa de oficio no padrón municipal de habitantes ao non cumprir os requisitos do artigo 54 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. Losgo de efectuar a notificación individual pola que se require a comunicación da súa residencia no municipio, esta foi devolta polo servizo de correos ao descoñecerse o domicilio da interesada. Logo de ver o correspondente informe de residencia efectiva da Policía local do 01/07/2014. De conformidade co artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real decreto 1690/1986, do 11 de xullo. RESOLVO: PRIMEIRO.–Conceder un prazo de dez (10) hábiles para que a interesada manifeste a súa desconformidade e presente as alegacións que considere oportunas en relación co procedemento de baixa no padrón municipal de habitantes. No caso de que isto non suceda remitirase o expediente para o informe favorable do Consello de Empadroamento. SEGUNDO.–Publicar esta resolución no taboleiro de anuncios do Concello e no Boletín Oficial da Provincia. Oroso, 22 de agosto de 2014. O alcalde Ante min, a secretaria accidental Manuel MIrás Franqueira Ana M. Carnota Jarazo” O presente acordo, constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 17 de setembro de 2014. O alcalde Manuel Mirás Franqueira
15/09/2014 | Administración LocalMunicipal
Santiago de Compostela
Persoal
Nomeamento con carácter de órganos directivos

A Xunta de Goberno Local con data do 29 de agosto de 2014, adoptou o seguinte acordo: Nomear con carácter de órganos directivos, equiparados para os efectos retributivos cos funcionarios municipais do grupo A1, nivel 30, a: - Don MOAAD RODRIGUEZ BOBADA MONTANIA (DNI 44808014N), director de área xurídica de desenvolvemento urbán e sostible. - Don ADAMO JOSE LAUREANO DE MOLLINEDO PFEIFER (DNI 09770721E), director de área técnica de desenvolvemento urbán e sostible. O que se fai público, en virtude do que dispón o art.44 do Regulamento de Organización, Funcionamento e Réxime Xurídico das entidades Locais. Santiago de Compostela, 3 de setembro de 2014 O concelleiro delegado de persoal, Manuel Martínez Varela.
15/09/2014 | Administración LocalMunicipal
Monfero
Listas definitivas de admitidos/as e excluídos/as, tribunais e data da primeira proba do proceso selectivo para a provisión en propiedade de 1 praza de administrativo/a

Listas definitivas de admitidos/as e excluídos/as, tribunais e data da primeira proba do proceso selectivo para a provisión en propiedade de 1 praza de administrativo/a En relación co proceso selectivo convocado por este Concello, para a provisión en propiedade de 1 praza de administrativo, por promoción interna, correspondente á convocatoria específica publicada no BOP nº. 31 do 17-02-2010 e no nº 76 de 26-04-2010, no DOG nº. 107 do 08-06-2010 e no BOE nº 126 do 24-05-2010, esta Alcaldía, en virtude das facultades conferidas pola lexislación vixente: PRIMEIRO.- Aprobar a listaxe definitiva de aspirantes admitidos/as e excluídos/as para a provisión de 1 praza de administrativo. B) Excluídos/as: ningún/ningunha. SEGUNDO.- Designar como membros do Tribunal segundo as bases da convocatoria ás seguintes persoas: TERCEIRO.- Convocar aos membros do Tribunal, co obxecto de valorar a fase de concurso ás 13.00 horas do día 21 de outubro de 2014, na Casa do Concello, cuxo resultado publicarase deseguido no Taboleiro de anuncios municipal. CUARTO.- A primeira proba da fase de oposición terá lugar o día 21-10-2014, as 13.30 horas, na Casa do Concello de Monfero. QUINTO.- Facer pública a presente resolución, mediante a súa inserción no taboleiro de anuncios e na páxina web do Concello e notificala aos membros do Tribunal, que terán o expediente á súa disposición na Secretaría do Concello.” Monfero, 6 de agosto de 2014 O Alcalde, Benjamín M. Evelyn Johanna Danilova Polledo
15/09/2014 | Administración LocalMunicipal
A Capela
Aprobación definitiva expediente de modificación de créditos número 2/2014

Unha vez aprobado definitivamente o expediente de modificación de créditos número 2/2014, dentro do vixente orzamento municipal, por un importe de sete mil douscentos seis euros e trinta e oito céntimos de euro (7.206,38 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004 de 5 de marzo polo que se aproba o texto refundido da Lei de facendas locais; faise público que despois de dito expediente, o resumo por capítulos do estado de gastos queda do seguinte xeito: A Capela, 8 desetembro de 2014 O alcalde, Manuel Meizoso López
15/09/2014 | Administración LocalMunicipal
Noia
Administración Financeira. Intervención
Aprobación inicial do expediente de concesión de crédito extraordinario número 2/2014 sobre o orzamento municipal de 2014

Aprobado inicialmente polo Pleno da Corporación, en sesión extraordinaria celebrada o 5 de setembro de 2014, o expediente de concesión de crédito extraordinario número 2/2014, por importe de 1.210.127,44 €, en cumprimento do disposto nos artigos 169.1 do Texto redundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigo 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 8 de setembro de 2014. O alcalde, Rafael García Guerrero
15/09/2014 | Administración LocalMunicipal
Noia
Rendas
Anuncio de aprobacion provisional da Ordenanza fiscal número 25, reguladora da taxa pola prestación do servizo da piscina municipal

ANUNCIO De conformidade co disposto no art.17.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e ó fin de que os interesados poidan examinar o expediente e presentar as reclamacións que estimen oportunas, anúnciase que o Concello, en sesión plenaria extraordinaria de data 5 de setembro de 2014, adoptou, entre outros, os seguintes acordos: – Aprobación provisional da Ordenanza fiscal número 25, reguladora da taxa pola prestación do servizo da piscina municipal. O anterior acordo provisional así como o texto completo da ordenanza modificada expoñerase ao público durante un prazo de trinta días hábiles, no taboleiro de anuncios deste Concello. Noia, a 8 de setembro de 2014. O alcalde Rafael García Guerrero
15/09/2014 | Administración LocalMunicipal
A Coruña
Área de Facenda e Administración Pública
Contratación
Anuncio novo prazo licitación (CON-4/2014)

En cumprimento da Resolución da Tte. Alcalde responsable da Área de Facenda e Administración Pública, de data 5 de setembro de 2014, de anulación dos pregos reguladores da xestión indirecta do servizo público, a través da modalidade de concesión administrativa, de atención educativa e asistencial da Escola Infantil Agra del Orzán (CON-4/2014) con aprobación de novos pregos de cláusulas administrativas particulares e de prescricións técnicas que haberán de rexer o procedemento, iníciase un novo prazo de presentación de ofertas, manténdose en todos os seus termos o anuncio número 2014/8941, publicado nese BOP de data 20 de agosto de 2014, num.157. Según o art.75 do R. D. 1098/2001, do 12 de outubro polo que se aproba o Regulamento Xeral da Lei de Contratos, o prazo de presentación de ofertas será de 15 días a contar dende o seguinte ó da publicación deste anuncio no Diario Oficial de Galicia. A Coruña, 5 de setembro de 2014. O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
15/09/2014 | Administración LocalMunicipal
A Capela
Aprobación definitiva expediente de modificación de créditos número 3/2014

Unha vez aprobado definitivamente o expediente de modificación de créditos número 3/2014, dentro do vixente orzamento municipal, por un importe de sete mil novecentos oitenta e seis euros e vìnte e oito céntimos de euro (7.986,28 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004 de 5 de marzo polo que se aproba o texto refundido da Lei de facendas locais; faise público que despois de dito expediente, o resumo por capítulos do estado de gastos queda do seguinte xeito: A Capela, 8 de setembro de 2014 O alcalde, Manuel Meizoso López
15/09/2014 | Administración LocalMunicipal
Oleiros
Secretaría Xeral
Anuncio de baixas de oficio menores 42/14 a 76/14

ANUNCIO Por delegación de funcións a 1.ª tenente do alcalde delegada de Interior, doña Silvia Francisca Maria Praxedes Sedrati Boufous, conforme o procedemento do artigo 72 do Regulamento de Poboación e Demarcación Territorial das Entidades Locais, no Departamento de Estatística estanse instruindo os expedientes de baixas de oficio no Padrón Municipal de Habitantes de persoas menores de idade realacionadas na lista que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, a publicación do presente anuncio co fin de que no prazo de quince días, contados dende o seguinte a súa publicación, os representantes legais dos interesados nos procedementos poidan comparecer no Departamento de Estatística, sito na praza de Galicia, 1 (15173 Oleiros), para o seu coñecemento e constancia do contido integro do expediente que se indica e, no seu caso, formular as alegacións e xustificacións que se estimen oportunas o interponer os recursos procedentes. O que se notifica, para xeral coñecemento e ós efectos de continuar a tramitación dos expedientes de baixa no padrón municipal de habitantes, o 26 de agosto do dous mil catorce. O alcalde Por delegación de sinatura Decreto n.º 560/2012 Silvia Francisca Maria Praxedes Sedrati Boufous
15/09/2014 | Administración LocalMunicipal
Cee
Delegación de funcións da alcaldesa

_______________________________________________ Cee, 4 de setembro de 2014 Tendo previsto ausentarme do termo municipal o venres, día 5 de setembro de 2014. Vistos os artigos 21.3 da Lei 7/1985, de 2 de abril, Reguladora das Bases de Réxime Local e 61, apartados 3 e 4, da Lei 5/1997, de 22 de xullo, de Réxime Local de Galicia, e de acordo con estes, 1º.- Delegar na 1ª tenente de alcaldesa do Concello, dona Teresa Josefa Combrado Trofimov as funcións que son propias do meu cargo durante o día referido: venres, 5 de setembro de 2014.2º.- Que a presente delegación se comunique á 1ª tenente de alcaldesa para o seu coñecemento e aceptación, que sexa publicada no Boletín Oficial da Provincia e se lle dea conta ao Pleno do Concello na primeira sesión que realice. Mándao e asínao a alcaldesa, constando a sinatura secretarial no presente acto para os únicos efectos de fe pública e recoñecemento da sinatura. A alcaldesa A secretaria por acumulación Zaira Rodríguez Pérez Rosa Ana García Fernández
02/09/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública DH. A15.44766

D. Ilyasse Febrero Fervienza, con DNI XXXXXXXXX, solicita de Augas de Galicia un caudal medio de 0,010 l/s (caudal punta 0,080 l/s) de augas procedente dun pozo no lugar da Entrambarrías, parroquia de Labacengos (Santa María), Concello de Moeche (A Coruña), con destino a uso Doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.44766 As características do aproveitamento son: SOLICITANTE: Ilyasse Febrero Fervienza CAUDAL MEDIO: 0,010 litros/segundo CAUDAL PUNTA: 0,080 litros/segundo DESTINO: doméstico (4persoas) ORIXE: pozo na finca 4656601NJ8245N0001DX LUGAR: Entrambias PARROQUIA: Labacegos CONCELLO: Moeche Descrición: As obras consisten na captación mediante pozo na finca de referencia catastral 4656601NJ8245N0001DX que se leva a finca 4556601NJ8245N0001ZX para uso doméstico nesta. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moeche ou nas oficinas deste servizo, situadas na r/ Vicente Ferrer 2, 9ª andar en A Coruña onde estará exposto o expediente de que se trata, para que poida ser examinado por quen o desexe. A Coruña, 14 de agosto de 2014 O xefe do servizo territorial Néstor Rodríguez Arias
02/09/2014 | Administración LocalMunicipal
Padrón
Edicto aprobación inicial RPT

Aprobada inicialmente polo Pleno da Corporación Municipal de Padrón, en sesión ordinaria celebrada o 28 de agosto de 2014, a modificación da relación de postos de traballo do concello de Padrón, de conformidade co disposto nos artigos 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo, 90.2 da Lei 7/1985, de 2 de abril, Reguladora das Bases de Réxime Local e 69 da Lei 7/2007, de 12 de abril, do Estatuto Básico do Empregado Público, queda exposta ó público na Secretaría deste Concello polo prazo de quince días hábiles que comezarán a contar dende o seguinte á inserción do presente anuncio no Boletín Oficial da Provincia, durante o cal poderán os interesados formular as reclamacións e suxestións que estimen pertinentes. No caso de que transcorrido o prazo de información pública non se tivesen presentado reclamacións, a modificación da relación de postos de traballo do Concello de Padrón considerarase definitivamente aprobada. En caso contrario, o Pleno disporá dun mes para resolvelas. O que se fai público ós efectos previstos na citada lexislación. Padrón, 29 de agosto de 2014. O Alcalde Asdo. Antonio Fernández Angueira.
02/09/2014 | Administración LocalMunicipal
Outes
Convocatoria de licitación pública para adxudicar o contrato administrativo construción de senda peonil no acceso á área litoral da Praia de Broña

O Concello de Outes convoca licitación pública para adxudicar o seguinte contrato administrativo: 1. Entidade adxudicadora. a) Concello de Outes. b) Tramitación. Secretaría da Corporación. c) Obtención de documenta-ción e información: Casa do Concello, rúa da Vila nº 1, 15230 A Serra de Outes. Tfno.: 981 850 003. Fax: 981 850 387. Correo electrónico: correo@outes. es. Perfil de contratante: www.outes.es.Data límite de obtención de información: oitavo día seguinte ao da publicación deste anuncio no DOG e no BOP da Coruña.2. Obxecto do contrato. a) Tipo: contrato de obra pública. b) Descrición: construción de senda peonil no acceso á área litoral da Praia de Broña. c) Lugar de execución: Broña. d) Prazo de execución: 6 meses. e) Código CPV: 452 332 62.3. Procedemento de adxudicación. a) Tramitación: urxente. b) Procedemento: negociado con publicidade. c) Criterios de adxudicación: baixa na oferta económica, programa de control de calidade, programa de traballo e protección ambiental, e plan de seguridade e saúde (apartado 15 do prego de cláusulas administrativas). 4. Valor estimado do contrato e orzamento base de licitación: 230.000,00 €. IVE: 48.300,00 €. Orzamento total: 278.300,00 €. 5. Garantía provisoria: non se esixe.6. Definitiva: 5% do prezo de adxudicación.7. Requisitos do contratista. A solvencia económica e financeira acredítase por medio dun volume anual de negocio no ámbito ao que se refire o contrato de polo menos 250.000,00 € nos tres últimos exercicios ou desde a data de creación da empresa ou de iniciación de actividades do empresario. A técnica por calquera dos medios que prevé o artigo 76 da LCSP.8. Presentación de ofertas. a) Prazo de presentación: oito días naturais contados des que se publique este anuncio no DOG e no BOP da Coruña. b) Documentación: apartado 12 do prego de cláusulas administrativas. c) Lugar: rexistro xeral do Concello de Outes (Casa do Concello, rúa da Vila nº 1, 15230 A Serra de Outes). d) Prazo de mantemento da oferta: dous meses des que conclúa o prazo de presentación.9. Apertura das ofertas: o quinto día solto seguinte ao de conclusión do prazo de presentación das ofertas, ás 12:00 h, na Casa do Concello de Outes.10. Os gastos dos anuncios da licitación serán por conta do adxudicatario. Outes, 25 de agosto de 2014. O alcalde en funcións, Peter Joseph Ahdidou Granata
02/09/2014 | Administración LocalMunicipal
Malpica de Bergantiños
Recadación
Aprobación definitiva orzamento 2014

En cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, o Concello de Malpica de Bergantiños publica o resumo por capítulos do Orzamento Xeral para o ano 2014, trala súa aprobación definitiva polo Pleno da Corporación e ao non presentarse reclamacións no período de exposición pública: O persoal laboral temporal poderá variar ao longo do exercicio 2014, como consecuencia de subvencións. A dispoñibilidade dos créditos queda condicionada á efectiva concesión da subvención. Contra o expresado acordo, que pon fin á vía administrativa, cabe interpoñer de conformidade co artigo 171 do TRLFL, recurso contencioso-administrativo ante a correspondente Sala do Tribunal Superior de Xustiza da Comunidade Autónoma no prazo de dous meses contados a partir do día seguinte ao da presente publicación. Malpica de Bergantiños, 26 de agosto de 2014 O ALCALDE Eduardo José Parga Veiga
02/09/2014 | Administración LocalMunicipal
Arteixo
Contratación, Bens e Patrimonio
Publicación das adxudicacións do primeiro semestre do ano 2014 do Concello de Arteixo

Dª María José Riveiro Martínez, Concelleira de Servizos Económicos do Concello de Arteixo, formula o seguinte PROPOSTA En cumprimento do artigo 154 da TRLCSP 3/11 proponse a adopción do seguinte acordo: PRIMEIRO: Publicar no BOP a adxudicación e formalización dos seguintes contratos do primeiro semestre do ano 2014. SEGUNDO: Facultar a Concelleira de Servizos Económicos tan amplamente como sexa necesario para a execución de todo o relacionado co presente acordo. Arteixo, 15 de xullo de 2014 Asdo.- María José Riveiro Martínez CONCELLEIRA DE SERVIZOS ECONÓMICOS Por delegación, Decreto nº 143/2012
02/09/2014 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Expediente 15/1014. Inscripcion dos estatutos do sindicato: “Movimiento sindical de trabajadores/as”

Anuncio.- Xunta de Galicia. Consellería de Traballo. Sección Provincial de Mediación, Arbitraxe e Conciliación.- A Coruña En cumprimento do artigo 4º da Lei 2/85, de 2 de agosto, e aos efectos previstos na mesma, faise público que en data 20/08/2014 depositaronse nesta Sección os Estatutos da Organización Profesional denominada “MOVIMIENTO SINDICAL DE TRABAJADORES/AS –MST-”, sin ánimo de lucro (expediente 15/1013), que ten os seguintes ámbitos territorial e profesional: Os Estatutos depositados poderán ser examinados por calquera persoa interesada. A Coruña, 20 de agosto de 2014 A XEFE TERRITORIAL de TRABALLO Asdo.: Mª Pilar Caridad Alonso.
02/09/2014 | Administración LocalMunicipal
Padrón
Edicto aprobación inicial presupuesto

Aprobado inicialmente polo Pleno da Corporación Municipal de Padrón o Orzamento Xeral para o exercicio económico 2014, así como a plantilla, o anexo de persoal e as bases de execución do orzamento para dito exercicio, en sesión ordinaria celebrada o día 28 de agosto de 2014, de conformidade co disposto no artigo 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, queda exposto ao público na Secretaría deste Concello por prazo de quince días hábiles que comezarán a contar dende o seguinte á inserción do presente anuncio no Boletín Oficial da Provincia da Coruña, durante o cal poderán os interesados formular as reclamacións que estimen pertinentes. No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolvelas. O que se fai público ós efectos previstos na citada lexislación. Padrón, 29 de agosto de 2014. O Alcalde Asdo. Antonio Fernández Angueira.
02/09/2014 | Administración LocalMunicipal
Padrón
Edicto aprobación inicial límite gasto non financeiro

Aprobado inicialmente polo Pleno da Corporación, na sesión ordinaria realizada o 28 de agosto de 2014, o límite de gasto non financeiro do orzamento xeral do Concello de Padrón para o exercicio económico 2014, queda exposto ao público na Secretaría deste Concello, polo prazo de 15 días hábiles que comezarán a contar dende o seguinte ao de publicación do presente anuncio no Boletín Oficial da Provincia de A Coruña. Durante ese prazo os interesados poderán formular as reclamacións que estimen pertinentes. No caso de que transcorrido o prazo de información pública non se tivesen presentado reclamacións, o límite de gasto non financeiro do orzamento xeral do Concello de Padrón para o exercicio económico 2014 considerarase definitivamente aprobado. En caso contrario, o Pleno disporá dun mes para resolver as alegacións presentadas. O que se fai público aos efectos previstos na lexislación que resulta aplicable. Padrón, 29 de agosto de 2014. O Alcalde Asdo. Antonio Fernández Angueira.
02/09/2014 | Administración LocalMunicipal
Ames
Anuncio de contratación de servizo público do “Ciclo integral da auga” do Concello de Ames

a) Organismo: Concello de Ames (A Coruña) b) Dependencia que tramita o expediente: Servizo de contratación c) Obtención de documentación e información: Servizo de contratación do concello de Ames e perfil do contratante do concello de Ames (www.concellodeames.org) d) Enderezo: Praza do Concello, núm.2. Bertamiráns. e) Localidade e código postal: Ames (A Coruña) 15.220 f) Teléfono: 981 883 002 g) Telefax: 981 884 929 h) Data límite de obtención de documentos e información: ata á data de finalización de presentación de proposicións. a) Tipo: Concesión administrativa de xestión de servizo publico b) Descrición: Xestión do servizo público de abastecemento domiciliario de auga potable, saneamento e depuración de augas residuais do concello de Ames. c) División por lotes: Non d) Lugar de execución: Concello de Ames e) Prazo de duración: 9 meses f) Prórrogas: Non se contemplan g) Códigos CPV: 65130000-3 Explotación do subministro de auga 90480000-5 Servizos de xestión da rede de sumidoiros 90481000-2 Servizo de depuración de augas residuais 751300000-6 Servizo de apoio aos poderes públicos. a) Tramitación: ordinaria b) Procedemento: aberto. c) Forma: varios criterios de adxudicación.4.- Tipo de licitación: Dadas as características do presente contrato non se establece tipo de licitación pois este será ofertado polos participantes. a) Garantía provisional: non se esixe b) Garantía definitiva: 100.000,00 euros a) Clasificación: Non se esixe b) Solvencia económica, financeira e técnica: De acordo co establecido nos pregos de cláusulas administrativas e técnicas que rexerán a licitación. Presentación de ofertas: Os licitadores poderán presentar as proposicións no rexistro xeral do Concello de Ames, de luns a sábado, en horario de 09:00 ata as 14:00 horas no prazo de 30 días naturais contados a partir do día seguinte a publicación do anuncio de licitación no Boletín Oficial da Provincia. · Entidade: Concello. · Enderezo: Praza do Concello, núm.2. Bertamiráns. · Localidade: Ames. · Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gasto de anuncios. O adxudicatario estará obrigado a pagar todos os gastos de publicación de anuncios de licitación, e de ser o caso, doutros que se puidesen insertar por causa do obxecto do contrato ou en cumprimento da lexislación vixente e de acordo co establecido nos pregos que rexerán a licitación.10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org. (perfil do contratante) Ames, 26 de agosto de 2014 O alcalde Santiago V. Amor Barreiro
02/09/2014 | Administración LocalMunicipal
A Capela
Delegación para celebración de matrimonio civil

Asunto: Delegación especial efectuada a prol dunha concelleira da Corporación Municipal para celebración de matrimonio civil. D. Manuel Meizoso López, Alcalde-Presidente do Concello da Capela. Visto o expediente seguido no Rexistro Civil deste mesmo Concello, de autorización para celebración de matrimonio civil. Ao abeiro do disposto nos artigos 23 da Lei 7/1985, de 2 de abril, reguladora das Bases de Réxime Local, 61.3 da Lei 5/1997, do 22 de xullo, de Administración Local de Galicia, 43.3 do Regulamento de Organización Funcionamento e Réxime Xurídico das Entidades Locais e demáis normativa concordante, RESOLVO: Primeiro: Delegar a prol da concelleira da Corporación, Karolis Passaro Bain a atribución para autorizar un matrimonio civil, ao abeiro do disposto no artigo 51 do Código Civil. O acto de celebración de matrimonio terá lugar o día 30 de agosto de 2014, ás 12:30 horas no Salón de Actos da Casa do Concello da Capela. Segundo: Notificar a presente resolución ao concelleiro a prol do cal se efectúa a delegación e publicar a mesma no Boletín Oficial da Provincia, ao abeiro do disposto no artigo 44.2 do ROF. Terceiro: Dar conta ao Pleno da Corporación, na primeira sesión ordinaria que celebre. A Capela, 25 de agosto de 2014 O alcalde, Manuel Meizoso López
02/09/2014 | Administración LocalMunicipal
Cee
Licitación contrato do servizo de educadora familiar

O Concello de CEE saca a licitación o contrato do servizo de educadora familiar no Concello de CEE. Expte.2014/C004/000006. OBXECTO DO CONTRATO: Servizo de educadora familiar no Concello de Cee. FORMA E PROCEDEMENTO DE ADXUDICACIÓN: Procedemento aberto, oferta económicamente máis ventaxosa. Único criterio de adxudicación, prezo máis baixo. ORZAMENTO: 1.623,87 €/mensual ao que se engadirá o IVE, por importe de 162,39 euros. DURACIÓN DO CONTRATO: 12 meses. PRAZO DE PRESENTACIÓN DE PROPOSICIÓNS: Quince días contados a partir do día seguinte ao da publicación do anuncio de licitación no BOP ou no Perfil do contratante. LUGAR DE PRESENTACIÓN DE PROPOSICIÓNS: No Concello de Cee, en horario de 9:00 a 13,30 horas, e conforme ao artigo 38.4 da Lei 30/1992, do 26 de novembro, de réxime xurídico das administraciós públicas e do procedemento administrativo común. Cando as proposicións se envien por correo, o empresario deberá xustificar a data de imposición do envio na oficina de correos e anunciar ao órgano de contratación a remisión da oferta mediante télex, fax ou telegrama no mesmo día, consignándose o número de expediente, título completo do obxecto do contrato e nome do licitador. GARANTÍA DEFINITIVA: 5% do importe da adxudicación. MÁIS INFORMACIÓN E CONSULTA DE PREGOS DE CLÁUSULAS ADMINISTRATIVAS E DE PRESCRICIÓNS TÉCNICAS QUE REXEN O CONTRATO: Secretaría do Concello de Cee, en horario de 9:00 a 13,30h e no perfil do contratante. (www.concellocee.es). Telf: 981 745 100 FAX: 981 746 757 Cee, 26 de agosto de 2014 A alcaldesa en funcións (Delegación Alcaldía Res.597/2014 do 22/08/2014) Mª Manuela Leis Caruncho
12/09/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO DE INFORMACIÓN PÚBLICA CLAVE: DH. V15.44311 FERROL CONTAINER TERMINAL, S. A., de conformidade co artigo 114 do Regulamento xeral para o desenvolvemento e execución da Lei de costas, aprobado polo Real decreto 1471/1989, solicita autorización para o vertido ao mar (cunca da costa da Coruña entre Cedeira e Ferrol) a través da rede de pluviais do porto exterior de Ferrol dun caudal máximo de 1.767,55 m 3 /ano de augás residuais industriais e de escorrega depuradas procedentes dunhas instalacións dedicadas a terminal de contedores asentadas no porto exterior de Ferrol (T. M. Ferrol). As augas residuais fecais xeradas nas instalacións atópanse conectadas á rede de saneamento de augas sanitarias do porto exterior de Ferrol, con depuración posterior. As augas residuais industriais e de escorrega recollidas nas cantes periféricas do edificio núm.2 (nave-taller) e na zona de lavado de contedores anexa ao edificio núm.3 (nave-taller contedores) son conducidas a un separador de hidrocarburos de 10.000 litros de capacidade, 2,11 m de diámetro e 3.620 m de altura, dotado de célula coalescente e cun volume útil de desareador de 6.000 litros e un volume útil de separador de 2.785 litros. O efluente do separador de hidrocarburos verte á rede de pluviais da parcela, que se conecta á rede de pluviais do porto exterior de Ferrol no punto de coordenadas UTM (ED50): X=554.875; Y=4.812.849; vertendo finalmente ao mar (cunca da costa da Coruña entre Cedeira e Ferrol) no cantil que delimita a dársena portuaria no punto de coordenadas UTM (ED50): X=554.906; Y=4.812.822. As augas pluviais non afectadas pola actividade desenvolvida nas instalacións recóllense na rede de pluviais da parcela e vértense, sen tratamento previo, ao mar (cunca da costa da Coruña entre Cedeira e Ferrol) a través da. rede de pluviais do porto exterior de Ferrol. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello de Ferrol; nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito no edificio administrativo da Xunta de Galicia en Monelos, na rúa Vicente Ferrer, núm.2 - 9.° andar da Coruña; onde se atopa exposto o proxecto para que poida ser examinado por quen desexe. Santiago de Compostela, 27 de agosto de 2014. O xefe da Área de Vertidos Asdo.: Manuel Morato Miguel